CELEX: 
Language: lv
Date: 2022-01-25 00:00:00
Title: KOMISIJAS ĪSTENOŠANAS REGULA (ES) /.. ar ko groza Komisijas Īstenošanas regulu (ES) 2019/1859, ar ko paredz noteikumus Eiropas Parlamenta un Padomes Regulas (ES) 2019/1242 10. panta piemērošanai attiecībā uz konkrētu datu vākšanu

KOMISIJAS ĪSTENOŠANAS REGULA (ES) …/..
            
            
               (25.1.2022)
            
            
               ar ko groza Komisijas Īstenošanas regulu (ES) 2019/1859, ar ko paredz noteikumus Eiropas Parlamenta un Padomes Regulas (ES) 2019/1242 10. panta piemērošanai attiecībā uz konkrētu datu vākšanu
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2019. gada 20. jūnija Regulu (ES) 2019/1242 par CO2 emisiju standartu noteikšanu jauniem lielas noslodzes transportlīdzekļiem un ar kuru groza Eiropas Parlamenta un Padomes Regulas (EK) Nr. 595/2009 un (ES) 2018/956 un Padomes Direktīvu 96/53/EK
                  1
                un jo īpaši tās 10. pantu,
            
            
               tā kā:
            
            
               (1)Komisijas Īstenošanas regulas (ES) 2019/1859
                  2
                1. pantā ražotājiem attiecībā uz dažiem jauniem lielas noslodzes transportlīdzekļiem ir noteikts pienākums uzraudzīt un iesniegt komatatdalīto vērtību datni ar tādu pašu nosaukumu kā darbu datnei un datnes paplašinājumu .vsum, iekļaujot tajā agregētos rezultātus par katru simulēto ekspluatācijas profilu un lietderīgās slodzes nosacījumu, kas ģenerēts ar Regulas (ES) 2017/2400
                  3
                5. panta 1. punkta a) apakšpunktā minētā simulācijas rīka grafiskās lietotāja saskarnes versiju (“sum exec datu datni”). 
            
            
               (2)Minētais pienākums jāpilda pakāpeniski atkarībā no transportlīdzekļu simulācijas datuma, proti, par agrākajiem simulācijas datumiem (no 2019. gada 1. janvāra līdz 2019. gada 30. septembrim) jāpaziņo līdz vēlākajam no diviem ziņošanas datumiem, kas noteikti Īstenošanas regulā (ES) 2019/1859, lai tādējādi ņemtu vērā to, ka ražotājiem no viņiem neatkarīgu iemeslu dēļ var būt jāatkārto dažu attiecīgās datu kopas transportlīdzekļu simulācija.
            
            
               (3)Pirmajā pārskata periodā iegūto datu izvērtējumā, kura termiņš ir 2020. gada 30. septembris, ir apstiprinājies, ka analīzē, kuras pamatā ir pirmā sum exec datu datņu kopa, kas saņemta saskaņā ar Īstenošanas regulas (ES) 2019/1859 1. panta 2. punkta a) apakšpunktu, ir iegūti stabili rezultāti. Tādēļ vairs nav vajadzības noteikt ražotājiem pienākumu ziņot datus, kas minēti Īstenošanas regulas (ES) 2019/1859 1. panta 2. punkta b) apakšpunktā, un minētais apakšpunkts būtu jāsvītro.
            
            
               (4)Tāpēc Īstenošanas regula (ES) 2019/1859 būtu attiecīgi jāgroza.
            
            
               (5)Šajā regulā paredzētie pasākumi ir saskaņā ar Klimata pārmaiņu komitejas atzinumu,
            
            
               IR PIEŅĒMUSI ŠO REGULU.
            
            
               1. pants 
                  Grozījums Īstenošanas regulā (ES) 2019/1859
            
            
               Īstenošanas regulas (ES) 2019/1859 1. panta 2. punkta b) apakšpunktu svītro.
            
            
               2. pants
            
            
               Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
         
         
            
               Briselē, 25.1.2022
            
            
               
                     Komisijas vārdā —
               
               
                     priekšsēdētāja
                     Ursula VON DER LEYEN
               
            
         
         
            
                  
                     (1)
                  
                        OV L 198, 25.7.2019., 202. lpp. 
               
               
                  
                     (2)
                  
                        Komisijas Īstenošanas regula (ES) 2019/1859 (2019. gada 6. novembris), ar ko paredz noteikumus Eiropas Parlamenta un Padomes Regulas (ES) 2019/1242 10. panta piemērošanai attiecībā uz konkrētu datu vākšanu (OV L 286, 7.11.2019., 10. lpp.).
               
               
                  
                     (3)
                  
                        Komisijas Regula (ES) 2017/2400 (2017. gada 12. decembris), ar ko Eiropas Parlamenta un Padomes Regulu (EK) Nr. 595/2009 īsteno attiecībā uz lielas noslodzes transportlīdzekļu CO2 emisiju un degvielas patēriņa noteikšanu un groza Eiropas Parlamenta un Padomes Direktīvu 2007/46/EK un Komisijas Regulu (ES) Nr. 582/2011 (OV L 349, 29.12.2017., 1. lpp.).